# data[].attributes.body
Ilves on keskikokoinen kissaeläin joka on Euroopan ja Siperian metsien tärkeimpiä petoja. Ilves on Suomen ainoa luonnonvarainen kissaeläin. Synnyttää 1-3 poikasta.

# data[].attributes.body
Ilves painaa noin 15-30 kilogrammaa ja sen ruumiin pituus on noin 80-130 senttimetriä.  Uros on jonkin verran naarasta suurempi. Ilveksellä on lyhyt häntä ja tupsut korvien päässä ne ovat ilveksen tärkeimmät tuntomerkit. Ilveksen turkki on harmaan- tai punertavan ruskea. Yleensä turkissa on myös tummia täpliä tai juovia, jotka erottuvat parhaiten jaloissa. Ilveksellä on suuret tassut, ja sen jäljet voi sekoittaa suden tai ahman jälkiin.

# data[].attributes.attachment_link.description
Ilveksen puustalaskeutuminen kuvattuna kahdella kameralla. Ensimmäinen pätkä kuvattu Canon Legria 41 videokameralla ja toinen kuvattu Canon 5D Mark III järjestelmäkameralla, jossa kiinni 2x telejatke ja Sigman 70-200 2.8. Jälkimmäiselle ei ollut jalustaa, joten video on hieman vinossa, eikä tuo tarkennuskaan ihan kohdallaan ole, mutta kyllä siitä ilveksen sanoinkuvaamaton ketteryys tule ilmi.

# data[].attributes.body
1950-luvun puolivälissä ilves hävitettiin Suomessa niin vähiin, että nykyistä kantaamme voidaan pitää alkuperältään ruotsalais-venäläisenä. 1. heinäkuuta 1962 astui voimaan ilveksen rauhoitus ja tuolloin ilveksiä oli Suomessa noin 30–40 yksilöä.

Ilvesten hävittämisen juuret juontavat Ruotsin vallan aikaan 1600-luvulle, jolloin lailla vahvistettiin riistaeläinten tapporahajärjestelmä ja ilves oli yksi lajeista, josta valtion tapporahaa maksettiin. 1800-luvun lopulta alkaen, kun susisaaliit pienenivät alettiin metsästystä kohdistaa enenevästi ilveksiin.

Kannan tilasta 1900-luvun alussa kertoo se, että kun 1880-luvun loppuvuosina saalismäärät olivat 400–500 yksilöä, niin joinakin 1920- ja 1930-lukujen vuosina saaliksi saatiin vain 1–2 ilvestä.

# data[].attributes.body
Ilves on lihansyöjä. Ilves ei juurikaan syö raatoja, ja sen syömät haaskat voivat olla enintään vain noin neljä päivää vanhoja. Ilveksen tyypillisintä ravintoa Suomen oloissa ovat jänikset ja valkohäntäpeurat sekä Lapissa porot, mutta saalisvalikoimaan kuuluvat myös pikkujyrsijät ja linnut.

# data[].attributes.body
Mikä on ilveksen tärkein tuntomerkki?